
UGOVOR 

o poslovnoj saradnji 

Zakljičen u Kragujevcu, dana ________ 2012. godine, između:

1. “SLOGA” D.O.O. KRAGUJEVAC, ul. Skladišni centar bb. Ilićevo, koje zastupa direktor Vladan Ljubisavljević (u daljem tekstu PRODAVAC) i 

2.____________________________________________________________________________________________________________________________________________________________________________________________ (u daljem tekstu KUPAC), u sledećem:

Član 1.

Predmet ovog Ugovora je utvrdjivanje komercijalnih uslova prodaje proizvoda i vršenja usluga iz proizvodnog i uslužnog programa PRODAVCA.
Član 2.

KUPAC se obavezuje da PRODAVCU prilikom svake narudžbine dostavi narudžbenicu sa tehničkom dokumentacijom (crtežima) koji odgovaraju njegovim zahteva. 

Član 3.

U slučaju da PRODAVAC nije u mogućnosti da iz opravdanih  razloga obezbedi potrebnu količinu proizvoda u skladu sa dostavljenom narudžbenicom, dužan je da o tome obavesti KUPCA najkasnije u roku od 3 (tri) dana od dana prijema narudžbenice, s tim što je istovremeno dužan da obavesti KUPCA o količinama koje može da obezbedi radi usaglašavanja, u kom slučaju PRODAVAC  neće snositi odgovornost za umanjenu isporuku.

Član 4.

PRODAVAC je dužan da proizvode isporučuje EXW – franco skladište PRODAVCA, utovareno na vozilo KUPCA.
Isporuka se vrši najkasnije u roku od __ (__________) dana od prijema odnosno usaglašavanja narudžbenice KUPCA, u celosti ili sukscesivno u skladu sa dinamikom i potrebama KUPCA i mogućnostima PRODAVCA.

Član 5.

PRODAVAC se obavezuje da uz svaku isporuku proizvoda i izvršene usluge ispostavi račun KUPCU, u skladu sa cenovnikom koji je sastavni deo ovog Ugovora, a KUPAC se obavezuje da izvrši plaćanje računa u roku od _____ dana od dana preuzimanja proizvoda odnosno izvršenih usluga.

PRODAVAC zadržava pravo promene cena svojih proizvoda i usluga, s tim što je u obavezi da najkasnije __ (__________) dana pre primene novog cenovnika o tome obavesti KUPCA.

U slučaju da KUPAC nakon prijema novog cenovnika ispostavi PRODAVCU novu narudžbenicu, smatraće se da je KUPAC saglasan sa novim cenama proizvoda.

Član 6.

KUPAC ostvaruje pravo na rabat u skladu sa rabatnom skalom PRODAVCA koja čini sastavni deo ovog Ugovora, i to na taj način što se za tekući kvartal visina rabata ostvaruje u zavisnosti od vrednosti kupljenih proizvoda PRODAVCA od strane KUPCA  u prethodnom kvartalu.

PRODAVAC zadržava pravo promene rabatne skale, o čemu je dužan da blagovremeno obavesti KUPCA.

Član 7.

Za avansne (virmanske) uplate KUPAC ostvaruje popust koji odobrava PRODAVAC (cassa sconto) u visini od _____% od neto vrednosti kupljenih proizvoda.

Član 8.

U slučaju da KUPAC ne plaća svoje obaveze u ugovorenom roku PRODAVAC ima pravo da mu zaračuna zateznu kamatu u visini zakonom propisane stope zatezne kamate.

Član 9.

Kao garanciju redovnog plaćanja KUPAC se obavezuje da PRODAVCU dostavi ovlašćenje overeno od poslovne banke čiji je KUPAC komintent, blanko menicu ili avaliranu menicu u zavisnosti od zahteva PRODAVCA.

KUPAC je saglasan da u slučaju docnje u plaćanju i aktiviranju sredstva obezbedjenja plaćanja iz prethodnog stava od strane PRODAVCA, sva potraživanja PRODAVCA prema KUPCU se smatraju dospelim a naplata se vrši u ukupnom iznosu svih potraživanja.
Član 10.
KUPAC se obavezuje da će, prilikom potpisivanja  ovog Ugovora, otvoriti neopozivu bankarsku garanciju, kojom njegova poslovna banka,bez prava na prigovor garantuje da će platiti prodavcu iznos fakture i kursne razlike koje su predmet kupo-prodajnog ugovora.

PRODAVAC  se obavezuje da pre aktiviranja instrumenata obezbedjenja iz stava 1.i 3.ovog člana pošalje pismenu opomenu  KUPCU sa naznakom krajnjeg roka za izvršenje njegove obaveze . Rok za plaćanje po opomeni, ako u njoj nije drugčije odredjeno iznosiće 3 ( slovima : tri ) dana računajući od dana dospelosti obaveze  KUPCA  za koju se šalje opomena . 
Član 11.
Kvantitativni i kvalitativni prijem proizvoda i izvršenih usluga se vrši u objektu PRODAVCA. 

Eventualne reklamacije vezane za kvalitet proizvoda i izvršenih usluga, KUPAC je dužan da saopšti PRODAVCU  najkasnije u roku od 7 (sedam) dana od dana preuzimanja proizvoda.

PRODAVAC se obavezuje da reklamaciju KUPCA otkloni u roku od 14 (četrnaest) dana od dana kada mu se na raspolaganje stave reklamirani proizvodi.

Član 11.

Izmene i dopune ovog Ugovora mogu se vršiti samo uz pisanu saglasnost ugovornih strana.
Član 12. 

Ovaj Ugovor se zaključuje na period od godinu dana, a važnost mu teče od dana potpisivanja. Ukoliko se Ugovor ne raskine smatra se da je isti produžen pod  istim uslovima.

Član 13.

Ugovorne strane će sve eventualne sporove rešavati sporazumno, a u suprotnom ugovara se nadležnost Privrednog suda u Kragujevcu.

Član 14. 

Ovaj ugovor je sačinjen u 4 (četiri) istovetna primerka od kojih po 2 (dva) nakon potpisivanja zadržava  svaka ugovorna strana.

U G O V A R A Č I

      za  P R O D A V C A





             za  K U P C A

__________________________


                       ________________________ 

Vladan Ljubisavljević, direktor                                                                                , direktor

